open-index/open-wikipedia-markdown huggingface dataset:
Hulk

**Hulk** er en amerikansk tegneserie og en superhelt, skapt av Stan Lee og Jack Kirby i 1962. Serien utgis av Marvel Comics Hovedpersonen er atomfysikeren Bruce Banner, som etter å ha blitt bestrålt av gammastråler ved et uhell, blir forvandlet til et rasende grønt (eller grått) monster når han blir sint. Hulk blir sterkere, jo sintere han er, og kan bevege seg hurtig ved å foreta kilometerlange hopp.

Hulk opptrådte første gang i USA i *The Incredible Hulk* nr 1 i 1962. Dette heftet gikk imidlertid inn etter bare seks utgaver, og Hulk begynte i stedet å gå i bladet *Tales to Astonish*, der serien måtte finne seg i å dele plassen med *Giant-Man*. Historiene i *Tales to Astonish* ble hovedsakelig skrevet av Stan Lee, mens Jack Kirby overlot tegnearbeidet til andre, som Steve Ditko, Marie Severin og John Buscema. Hulk ble etter hvert så populær at han fortrengte Giant-Man og tok over hele bladet. I 1968 fikk Hulk igjen sitt eget blad. En mengde tekstforfattere har arbeidet med serien, som Roy Thomas, Archie Goodwin, Len Wein, Steve Englehart, Roger Stern, Bill Mantlo, Bruce Jones og ikke minst Peter David, som var tekstforfatter fra 1987 til 1998, og må sies å være den som sterkest har satt sitt eget preg på serien, etter Kirby og Lee. Av tegnere som har jobbet med serien kan nevnes Herb Trimpe, Sal Buscema, Todd McFarlane, Dale Keown, Gary Frank, John Romita Jr og Lee Weeks. Hulk er i perioder også blitt utgitt som eget blad i Norge.

Hulk har vært gjenstand for flere animerte serier, en fjernsynsserie og tilhørende fjernsynsfilmer med Bill Bixby og Lou Ferrigno i hovedrollene, og en spillefilm regissert av Ang Lee med Eric Bana, Jennifer Connelly og Burt Young i hovedrollene. En ny film, *[[The Incredible Hulk]]*, hadde premiere i juni 2008, regissert av Louis Leterrier. Hulk hadde også en hovedrolle i den store superheltfilmen The Avengers, spilt av Mark Ruffalo og regissert av Joss Whedon med Robert Downey jr., Chris Evans, Chris Hemsworth, Scarlett Johansson, Jeremy Renner og Samuel L. Jackson.

## Referanser


## Eksterne lenker
*
Katharina Mann

**Katharina Hedwig Mann**, født **Pringsheim**, kalt **Katia** (født 24. juli 1883, død 25. april 1980) var det yngste barnet og eneste datteren av den tyske matematikeren, kunstneren og filantropen Alfred Pringsheim og hans kone Hedwig, datter av kvinnesakskvinnen Hedwig Dohm. Hun var gift med den tyske forfatteren og nobelprisvinneren Thomas Mann.

## Referanser


## Eksterne lenker
* 
*
Carole Ann Ford

**Carole Ann Ford** (født 16. juni 1940) er en britisk skuespiller som er mest kjent for å ha spilt Susan Foreman i BBCs science fiction-serie *[[Doctor Who]]*.

Ford har hatt en lang og variert karriere. Hun har spilt i mange komedier, drama og musikaler, slik som *[[Jungelboken]], *Stranger in the House*, *Bakerloo to Paradise*, *The Owl and the Pussycat*, *The Rumpus*, *Pride and Prejudice*, *Inadmissable Evidence*, *Enrico*, *Expresso Bongo*, *Sleeping Beauty*, *You Never Can Tell*, *Ned Kelly*, *Mother*, *MacBett*, *The Boy Friend*, *Have You Seen Macnhester* og *Private Lives*.

Hun har spilt i filmene *Sarah* (om [[Sarah Bernhardt]]), *Hiding Place*, *The Great St Trinian's Train Robbery*, *Mix Me a Person* og som den franske jenta Bettina i science fiction-filmen *The Day of the Triffids fra 1962. Hun jobbet også som modell på slutten av 1950-tallet.

I tillegg til *Doctor Who*, har hun spilt i TV-seriene *Suspense*, *Whatever Happened to the Likely Lads?*, *Public Eye*, *Emergencey Ward 10*, *Attorney General* *Moonstrike*, *Compact*, *Probation Officer* og *Dial M for Murder*. Ifølge dokumentaren *Doctor Who: Origins* fikk hun rollen som Susan i *Doctor Who* fordi hun var med i en epsode av *Z-Cars*.

Hun spilte doktorens barnebarn i *Doctor Who* fra og med den første historien og var blant hans første følgesvenner. Hun forlot serien ett år senere i 1964 i en emosjonell avskjedsscene i den siste episoden av *[[The Dalek Invasion of Earth]]*. Hun returnerte til serien for 20-årsjubileumsspesialen *[[The Five Doctors]]* i 1983 og også i veldedighetsspesialen *[[Dimensions in Time]]* i 1993. Hun spilte også i den uavhengige spin-offen *Shakedown: Return of the Sontarans*.

Ford har også vært med i musikkprogrammet *Juke Box Jury*, mange spørrekonkurranser, vært kommentatorstemme, dubbet og ettersynkronisert.

Ford er gift og har to døtre. Hun jobber nå som lærer innen stemme- og presentasjonsteknikker og dialogtrening for politikere, forretningsmenn, talere og skuespillere. Hun har også spilt Susan i hørespillene *Auld Mortality* og *A Storm of Angels* for Big Finish Productions.

## Eksterne lenker
*
Alfred Józef Potocki

**Alfred Józef greve Potocki** (født 29. juli 1817 eller 1822 i Landshut/Łańcut i Galizien i Østerrike-Ungarn, død 18. mai 1889 i Paris) var en polsk adelsmann og østerriksk-ungarsk politiker.

Han tilhørte det polske magnatdynastiet Potocki, og ble allerede i 1848 innvalgt i parlamentet i Wien. Fra 1862 var han arvelig medlem av Overhuset, mellom 1863 og 1869 medlem av landdagen i Galizien og fra 1875 til 1877 landdagens marskalk.

Fra 1867 til 1870 var han landbruksminister i Cisleithania, den «østerrikske» delen av Østerrike-Ungarn, og i 1870 kortvarig statsminister og forsvarsminister. Fra 1875 til 1883 var han så stattholder i Galizien. 

Som liberal-konservativ monarkist var han en lojal tilhenger av keiser Frans Josef og den østerriksk-ungarske riksordningen, og arbeidet for en fredelig løsning på den polsk-ukrainske konflikt. Potocki var en av de rikeste polakker i sin tid, og fremmet moderniseringen av landbruket på sine egne gods i Polen. Han gikk også inn for å styrke kultur og vitenskap, og deltok i grunnleggelsen av Akademia Umiejętności i Kraków i 1873.

Han var barnebarn til forfatteren Jan Potocki.

## Referanser
Per Hansson

**Per Hansson** (født 24. juli 1922, død 12. juni 1982) var en norsk journalist og forfatter som skrev en rekke bøker om andre verdenskrig og motstandskampen.
Per Hansson startet sin skrivende karriere i en avis i fødebyen Kragerø. Senere kom han til andre aviser, dels som journalist, dels med redaktøransvar, inntil han i 1957 begynte i *[[Dagbladet]]*. Der jobbet han på et stort felt, men spesialiserte seg på sosialreportasje. Spesielt de sider av den som hadde røtter fra 2. verdenskrig, som han ble ganske glad i å skrive om.

I 1962 traff Hansson Helge Morset, og igjennom ham fikk han høre om Morset-familiens skakende opplevelser under krigen. Resultatet ble *Og tok de enn vårt liv*, den første av en rekke halvdokumentariske beretninger som alle kom til å få et stort publikum. I 1965 kom *Det største spillet*, den av bøkene hans som fikk størst utbredelse, med utgivelser i 10 land. Boken ble også filmet; både bok og film ble for øvrig til i nært samarbeid med hovedpersonen, Gunvald Tomstad (som døde i 1970, bare 51 år gammel, nedslitt etter de harde påkjenningene som lå bak ham).

Kragerø kommune hedret bysbarnet Per Hansson i 2005 ved å gi plassen foran byens rådhus navnet Per Hanssons plass. 

## Bibliografi
* *[[Og tok de enn vårt liv]]* (1963)
* *[[Det største spillet]]* (1965)
* *[[Hver tiende mann måtte dø]]* (1967)
* *[[Hvem var Henry Rinnan?]]* (1972)
* *[[Mamma Karasjok]]* (1971)
* ** (1971)
* *[[Herr Gummistrikk og vesle Henriette]]* (1974)
* *[[Oktober 1941]]* (1976)
* *[[Den siste veien: Ola Smedsgaard]]* (1978)
* *[[Den farlige våren]]*. skrevet sammen med Johan O. Jensen (1983)

## Priser og utmerkelser
* Gyldendals legat 1967

## Referanser
Lavprisflyselskap

**Lavprisflyselskap** er et flyselskap som tilbyr billetter til en lavere pris og med mindre komfort og/eller servicegrad enn de tradisjonelle fullserviceselskapene. Southwest Airlines er regnet som det første lavprisselskapet; det begynte med lavprisflyvninger tidlig på 1970-tallet ved å satse på én flytype og kutte all ekstraservice.

Hva som definerer et lavprisflyselskap er ikke entydig, men de fleste selskapene har det til felles at flystrekninger selges enkeltvis, slik at passasjerene selv både tar risikoen ved forsinkelser og må foreta ny innsjekking ved flybytte. Vanligvis må passasjerer også betale ekstra for de fleste tjenester, fra billettbestilling, kredittkortbetaling via setereservasjon og bagasjehåndtering til matservering.

Begrepet refererer til flyselskap med lavere driftskostnader enn konkurrentene. Selv om det ofte brukes om alle selskap som har lave priser og begrenset servicetilbud, uavhengig av driftsmodell, er begrepet i sin opprinnelige betydning ikke dekkende for regionale selskap som driver korte ruter uten spesiell service underveis eller om fullserviceselskap som også tilbyr billetter til reduserte priser.

Av de over 100 lavprisselskaper som er etablert i Europa, er 74 gått inn av forskjellige årsaker, mens 40 fortsatt har virksomhet (mai 2012).

## Forretningsmodell

Lavprisselskaper er bygd på et eller flere av disse elementene:
* En passasjerklasse.
* Flere seterader, mindre benplass.
* En type fly for å redusere kostnader til opplæring og service.
* Bruk av mindre og rimeligere flyplasser med mindre trafikk.
* Flyvninger tidlig på morgenen eller sent på kvelden.
* Minimalt med tid på bakken for flyet.
* Direkteruter i stedet for transfer via større flyplasser.
* Direktesalg av billetter, gjerne via nettsider.
* Salg av varer om bord i flyet. 
* Ansatte fyller flere roller.
* Kundene må betale ekstra for tjenester som bagasje, prioritert ombordstigning etc.
* Ikke mulig å forhåndsreservere seter. (Enkelte selskap tilbyr dette mot gebyr).
* Mat er ikke inkludert i prisen, men kan ofte kjøpes om bord.
* Selskapene tilbyr kun billetter på enkeltstrekninger. De er ikke ansvarlige for å overføre passasjerer eller bagasje til andre flyvninger.  Selskapet er dermed ikke ansvarlig for passasjerene dersom de blir forsinket på en tidligere avgang.

## Referanser


## Eksterne lenker
* How Cheap Airlines Survive - Grafikk som viser forskjeller på lavpris- og fullserviceselskap
* Liste over europeiske lavprissflyselskaper 
* ''Skytrax'' Verdens beste lavprisflyselskaper 2018
Anine

**Anine** er en kjæleform av kvinnenavnet Anna, som er en avledning av Hannah og er dannet av det hebraiske ordet for «gunst» eller «nåde», *channah*.

## Utbredelse
Anine er et sjeldent navn i Norge, men har hatt en økende popularitet som døpenavnene fra ca. 1980.

|}

## Kjente personer med navnet
* Anine Fjeldså (1957&ndash;), dansk kunstner
* Annine Qvale (1963&ndash;2014), norsk illustratør
* Anine Kierulf (1974&ndash;), norsk jurist 
* Anine Kruse (1977&ndash;), norsk sanger, synger i gruppa Pitsj
* Anine Smith (1978&ndash;), norsk skuespiller
* Anine Bing (1982&ndash;), dansk modell og designer

## Referanser


## Eksterne lenker
*
Grupo Modelo

**Grupo Modelo** er et av de største ølbryggeri i Mexico. Bryggeriet ble grunnlagt i 1925. Grupo Modelo står for en stor del av Mexicos eksport. Kjente produkter som eksporteres er *[[Corona (øl)#Corona Extra|Corona Extra]]*, *[[Corona (øl)#Corona Light|Corona Light]]*, *Negra Modelo*, *Modelo Especial* og *Pacífico*.
Forøvrig er følgende mest populære nasjonalt (av Grupo Modelos produkter).
*Corona Extra 
*Modelo especial 
*Negra Modelo
*Pacífico
*Estrella
*Montejo 
*Victoria
*León

## Eksterne lenker
*
Eddie Kaye Thomas

**Eddie Kaye Thomas** (født 31. oktober 1980 i New York City) er en amerikansk skuespiller som ble internasjonalt kjent gjennom rollen som «Paul Finch» i filmen *[[American Pie (film)|American Pie]]* fra 1999, samt de to oppfølgerne *[[American Pie 2]]* (2001) og *[[American Pie: Bryllupet]]* (2003). I dag har Thomas en av hovedrollene i situasjonskomedien *Til Death*.

## Biografi
Thomas' skuespillerkarriere begynte da han vant sin første rolle på scenen i en alder av syv. Han har siden opptrådt på scenen i produksjoner av *Four Baboons Adoring the Sun* i 1992, samt *[[Anne Franks dagbok]]* i 1997. 

Thomas gjorde sin debut på TV-skjermen i en episode av *Are You Afraid of the Dark* fra 1994, kalt «The Tale of the Curious Camera». Siden hadde han en gjesterolle i *[[Law & Order]]* i 1996, før han fikk en rolle i en uavhengig film kalt *Illtown*. 

Siden *American Pie* har Thomas hatt hovedroller i seriene *Off Centre* (som ble kansellert i 2002) sammen med John Cho, spilt tittelrollen i den canadiske sjokkomikeren Tom Greens filmkomedie *[[Freddy Got Fingered]]*, samt fortsatt med scenearbeid. Han har opptrådt i en episode av **.

## Utvalgt filmografi

## Referanser


## Eksterne lenker
*
12. serierunde i Premier League 2006/07

**12. serierunde i Premier League 2006/07** begynte med oppgjøret på City of Manchester Stadium mellom Manchester City og Newcastle United den 11. november klokka 13:45. Runden avsluttes med storoppgjøret på nye Emirates Stadium mellom Arsenal FC og Liverpool FC klokka 17:00, 12. november.

 

## Eksterne lenker
* Premier League 2006/07: Terminliste og resultater på altomfotball.no
* Premier League 2006/07: Terminliste og resultater på nifs.no
Kasimir Felix Badeni

**Kasimir Felix greve Badeni** (også *Kasimir Felix Graf von Badeni*, født **Kazimierz Feliks hrabia Badeni** den 14. oktober 1846 i Surochów ved Jaroslau/Jarosław i Galizien i den polsktalende det av Østerrike-Ungarn, død 10. mars 1909 i Krasne ved Rzeszów) var en polsk jurist og østerriksk-ungarsk politiker. Han var statsminister i den østerrikske delen av dobbeltmonarkiet Østerrike-Ungarn, Cisleithania, fra 1895 til 1897. Før han ble statsminister var han stattholder i Galizien fra 1888 til 1895.

## Valgreform
Som statsminister innførte Badeni i 1896 en valgreform. Det ble opprettet en femte velgerklasse som omfattet alle mannlige statsborgere over 24 år. De gamle valgklassene var «storgodseiere», «byer», «handels- og næringskamre» og «landkommuner». Den nye klassen omfattet 72 av 425 mandater i det østerrikske parlamentet. Reformen styrket særlig sosialdemokrater og kristeligsosiale og førte til en fullstendig endring av det østerrikske partilandskapet.

## Den badeniske språkforordningen
Badeni gav 5. april 1897 en forordning som likestilte tysk og tsjekkisk som forvaltningsspråk i Bøhmen og Mähren. Den bestemte at offentlige myndigheter måtte svare på det språket den som henvendte seg til dem brukte, og videre at offentlig ansatte måtte beherske både tysk og tsjekkisk. I de 77 (av 216) tyske distriktene reiste det seg en proteststorm, siden de tyske tjenestemennene der sjelden behersket tsjekkisk (i mangel på tsjekkiskspråklige innbyggere), og dermed fryktet konkurransen fra tsjekkiskspråklige tjenestemenn som fra før behersket begge språkene godt.

Forordningen førte til protester i parlamentet og demonstrasjoner i Wien, Graz og Prag («Badeni-oppstanden»), som endte med at Badeni måtte gå av 28. november 1897. Språkforordningen ble delvis reversert av Badenis etterfølger Paul Gautsch von Frankenthurn og opphevet helt 14. oktober 1899.

## Referanser


## Litteratur
* Kornauth, Friedrich *Badeni als Ministerpräsident*, Dissertation, Wien 1949
* Felkier, Artur *Graf Kazimierz Feliks Badeni*, Diplomarbeit Universität Wien, Wien 2002
* Neblich, Esther *Die Auswirkungen der Badenischen Sprachverordnung von 1897*, Tectum Verlag, Marburg 2002, ISBN 3-8288-8356-7
* Sutter, Berthold *Die Badenischen Sprachenverordnungen von 1897*, 1. Band, Böhlau Verlag, Graz 1960
* Tobolka, Zedenek Vaclav *Graf Badeni und die Böhmen*, Beaufort, Prag 1913
Nærsynthet

**Nærsynthet**, *myopi*, er en synsfeil i øyet som gjør at den rammede ser godt på nært hold, men ikke på langt hold. Nærsynthet er normalt arvelig, men kan også oppstå fra miljø igjennom eksempelvis å se for mye på gjenstander på nært hold. Over 400 gener er funnet som er tilknyttet *myopi**.* 

Optisk beskrives nærsynthet som at øyets brytningssystem er for sterkt i forhold til aksellengden. Det vanligste symptomet er nedsatt avstandssynskarphet, samt godt syn på nært hold, derav betegnelsen nærsynthet. Feilen avhjelpes med konkave linser. En person med myopi kan vanligvis se nærliggende objekter klart mens objekter på avstand blir slørete. Motsatsen til myopi er langsynthet (hypermetropi).

## Referanser
Sommarøy

**Sommarøy** er et fiskevær og et tettsted i Tromsø kommune i Troms, helt vest i kommunen. Tettstedet hadde  innbyggere per 1. januar , mens grunnkretsen Sommarøy hadde 360 innbyggere i 2015. Bebyggelsen finnes hovedsakelig på øyene Store Sommarøya og Hillesøya, som er knyttet til hverandre og Kvaløya med bruer, men det er også mange mindre øyer.

## Historie

Forleddet i navnet Sommarøya vitner om sesongvis bruk av plassen, og historikeren Håvard Dahl Bratrein har påvist at nordmenn i 1611/12 betalte ei spesiell avgift til kongen. Denne avgifta ble kalt husfrelse (ei tomteavgift), og den ble betalt for både Hillesøya og Sommarøya. Bratrein tolker det slik at stedene der det blir betalt slike avgifter, har vært brukt og eid av samer, i dette tilfellet av fjordsamer fra Malangen. Sommarøya og andre namn på «Sommar», kan ha vært en del av det Bratrein kaller for den todelte samiske gården med et sommer- og et vinterbosted.

Den opprinnelige bebyggelsen lå på Hillesøya. Her finner man fremdeles den gamle kirketomta hvor det har stått ulike kirker fra seinmiddelalderen fram til slutten av 1800-tallet, da kirka ble flyttet til Austein på Brensholmen, inne på selve Kvaløya. Inne i denne kirka finnes det et alterskap fra 1400-tallet, som altså sto over 400 år på Hillesøya. Rundt 1900 ble så Sommarøya selve senteret.

## Næring

Hovednæringen er fiskeri, og eksport av sild og torsk har betydelig verdi. I tillegg er reiseliv av stor betydning, og det finnes et hotell med tilhørende rorbuanlegg som ligger på Hillesøya.

Sommarøya har et definert, lite sentrum rundt butikken. Overfor butikken ligger bygdemuseet på Låvhaugen, en fiskerheim fra 1890. Kongeparken med minnesteinen over Harald V og Dronning Sonjas besøk i 1992 ligger bare få meter unna. Sommarøy baptistkirke og husflidshuset ligger like øst for dette.

Sommarøya har flotte, hvite sandstrender. Utsikten mot nord mot skjærgården i Tromsø kommune domineres av klippeøya Håja, som stiger bratt opp av havet. Mot sør sees den bratte nordvestkysten av Senja.

## Se også
* Sommarøybrua

## Referanser


## Eksterne lenker
* Oversikt over bygda fra Kollen.
* Kulturminneåret 2009: Sommarøya
HMAS «Perth» (D 29)

**HMAS «Perth»** (D&thinsp;29) var en australsk krysser. Den ble opprinnelig sjøsatt som den britiske HMS «Amphion» av den «modifiserte Leander-klassen». Denne var basert på Leander-klassen, men varierte noe i dimensjoner, den mest synlige forskjellen var at de hadde to piper istedenfor Leander-klassens ene. Skipet var det første som fikk navnet «Perth», etter byen ved samme navn.

Perth ble senket av japanske krigsskip i Sundastredet 1. mars 1942 under slaget i Sundastredet. Skipet var da flaggskipet i ABDA-COM, og ledet restene av den internasjonal flotiljen. Den amerikanske krysseren USS «Houston» ble også senket i slaget, og de overlevende mannskapene ble tatt til fange og ble sittende i japansk fangeleir til krigens slutt.
Sundøy

**Sundøy** er den østlige delen av øya Alsten i Nordland. Området tilhører Leirfjord kommune. På Sundøya finnes bygdene Hellesvik, Sund, Justad, Åkvik, og Kvalnes. Før 1965 tilhørte Sundøya to forskjellige kommuner. Den sørlige delen av området, Kvalnes og Åkvik, tilhørte Tjøtta kommune, og den nordlige delen Leirfjord kommune.

Sundøy ligger bak Sju søstre i innløpet av Vefsnfjorden, og hadde i 2005 122 innbyggere (hvorav 73 på Kvalnes/Åkvik og 49 i Hellesvik/Sund). I 2012 var det registrert 102 innbyggere på Sundøya, hvorav 56 på Kvalnes/Åkvik og 46 i Hellesvik/Sund. Se forøvrig Leirfjord.  

Etter at Sundøybrua kom i 2003, har området hatt en enorm økning i hyttebyggingen.

Viktigste næring er jordbruk og fiske.
Sundøya

**Sundøya** er en av to småøyer som ligger i Kroksundet, mellom Steinsfjorden og Tyrifjorden, i Hole kommune, Buskerud. Over øya går Europavei 16, mellom Oslo og Hønefoss, i bru - Kroksund bru. Naboøya i sundet heter Slettøya og er mindre.

Øyene i Steinsfjorden tilhørte tidligere Krokskogens Allmenning, men da allmenningen ble utskiftet i 1823, ble alle øyene med unntak av Sundøya lagt under eiendommen Utøya og fra 1839 solgt til privatfolk. Sundøya forble allmenning til den ble solgt til Hønefoss Bryggeri i 1930, da Sundøya Fjordhotell ble bygd der. Hotellet imidlertid er nedlagt og bygningsmassen revet. Det foreligger imidlertid planer om et nytt kompleks på øya, men det er uklart om planene vil bli realisert. En moderne enebolig ligger på øya.

File:Kongens_Utsikt_-_Ringerike._-_no-nb_digifoto_20160511_00237_NB_NKF_P_04_01_020.jpg|Utsyn over Ringerike i Buskerud fra Kongens utsikt 1965, med Holeveien (E16) over Kroksund bru, Sundøya og Slettøya i Kroksundet mellom Steinsfjorden og Tyrifjorden med Sundvollen foran.
File:Sundøya Fjordrestaurant. - no-nb digifoto 20160511 00239 NB NKF P 04 01 023.jpg|Sundøya Fjordrestaurant på Sundøya 1965.


## Eksterne lenker
* Jon-Helge Pedersens panoramafoto av Sundøya (nærmest) og Slettøya i Kroksundet
Skogskaribu

**Skogskaribu** (*Rangifer tarandus caribou*) kalles også **kanadisk karibu** og er utbredt fra Alaska til Newfoundland (vest-øst), og sørover til statene New England og Washington i USA. Tap av habitat har imidlertid ført til at utbredelsen i da trolig er mindre enn den som blir beskrevet, spesielt sørover. Skogskaribuen er en underart av arten rein.

Skogskaribuen er det største reinsdyret i verden. Voksne bukker kan veie opp mot 270&nbsp;kg (noen hevder opp mot 300&nbsp;kg), selv om det normale er ca. 180&nbsp;kg. Simlene veier gjerne omkring 115&nbsp;kg i snitt, men kan bli opp mot ca. 135&nbsp;kg. Bukkene kan således bli dobbelt så store som simlene. Den er også generelt mørkere i fargen en sin nærmeste slektning, grønlandsreinen (også kalt tundrakaribu).

Det finnes to varieteter av skogskaribu; en som bare lever i de boreale skogene og en som lever på tundraen.  Antallet skogskaribu som lever på tundaren er på ca. 1,1 millioner dyr og er på ingen måte truet. Totalbestanden av boreale skogskaribuer er på ca. 184&nbsp;000, hvorav ca. 100&nbsp;000 finnes på Newfoundland og Labrador alene. Kanadiske myndigheter estimerte før 2002 at det fantes omkring 33&nbsp;000 slike dyr i skogsområdene i Canada, noe som utgjorde ca. 18% av totalbestanden.

Nyere studier har dokumentert at de finnes over 64 flokker med boreal skogskaribu, spredt utover store deler av landet. Antallet flokker er allivel forventet å øke, siden den boreale skogskaribuen er den minst studerte karibuen i hele Nord-Amerika. Bare 52 av flokkene har blitt dokumentert, så det finnes store mørketall om denne varieteten.

Foruten menneskelig jakt og tap av habitat utgjør ulv, prærieulv og bjørn den største trusselen for skogskaribuen.

## Referanser


## Kilder
* Alberta's Woodland Caribou

## Eksterne lenker
*
Peary karibu

**Peary karibu** (*Rangifer tarandus pearyi*) er utbredt i Nunavut og Nordvestterritoriene i Canada. Den er en underart av arten rein og den minst utbredte av de nordamerikanske karibuene.

Peary karibuen er den minste av karibuene, omtrent på størrelse med en grand danois. Simlene veier i snitt ca. 60&nbsp;kg. Det fortelles at det peary karibuen mangler i størrelse tar den igjen i pelsprakt. Pelsen er lengre, tettere og mer silkemyk enn hos de andre karibuene. Vinterpelsen er nærmest hvit, med skiferfarget rygg og elfenbeinsfarget nerdel. Mange regner den som det vakreste av alle reisdyr.

Siden tidlig på 1960-tallet, da bestanden først ble dokumentert, har totalbestanden av peary karibu blitt redusert med mer enn 90% (noen hevder 95%). Den ble erklært som en truet art alt i 1979 av kanadiske myndigheter, da på grunn av matmangel i utbredelsesområdet. Totalbestanden ble anslått til omkring 10&nbsp;000 (Walsh m.fl., 1992) dyr. Den ble satt på IUCNs rødliste i 2003. I 2006 ble bestanden anslått å være omkring 2&nbsp;000 dyr.

Mange forskere mener at klimaendringer, som har gjort vintrene mildere og mer snørike, er hovedårsaken til matmanglen og de store reduksjonene i antall dyr. Et spesielt problem har vært vintre med regn som fryser til is når det når bakken, for så å dekkes med store mengder snø. Andre sier at olje og gassvirksomheten i området også må ta sin del av skylden for at dette dyret nå står i en vanskelig situasjon. Det er også et faktum at lokale inuitter har jaktet ganske intenst på dette dyret gjennom årene, men i hvilken grad dette har påvirket bestanden er det stor uenighet om.

## Referanser


## Kilder
* Canadian Biodiversity Project
* ARKive (Wildscreen)
* Project Caribou (flere) (PDF-dokument)
* Fate of Peary caribou sparks heated debate (Nunatsiaq News)

## Eksterne lenker
*
Pronotum

**Pronotum** betegner den fremste ryggplaten hos insekter. Hos mer primitive insekter har de tre kroppssegmentene som utgjør mellomkroppen (brystet, thorax) hver sin, omtrent jevnstore, ryggplate, henholdsvis *pro*-, *meso*- og *metanotum*. Hos mer avanserte insekter har ofte en eller flere av disse platene, særlig den bakerste, blitt redusert, men pronotum er nesten alltid gjenkjennelig som den første platen på ryggsiden bak hodet. Ellers kan den variere sterkt i form og størrelse, være mer eller mindre flat eller hvelvet, bred eller smal, glatt eller med knøler, pigger eller lister, snau eller hårete. Hos biller dekker pronotum (kalt brystskjold eller halsskjold) hele oversiden av thorax, mens alt bakenforliggende vanligvis er dekket av dekkvingene (elytra). Hos tovinger er pronotum ofte redusert til en krage som sitter mellom hodet og den dominerende ryggplaten, mesonotum.

## Referanser


## Eksterne lenker
*
Kvalnes (Leirfjord)

**Kvalnes** er den største bygda på Sundøy eller *Sundøya*  , den del av øya Alsta som hører til Leirfjord kommune. 

Kvalnes hadde tidligere butikk, men denne ble nedlagt ca. i 2005. På Kvalnes ligger også en småbåthavn som er bygd på dugnad av bygdas beboere. 

Pr i dag er den viktigste næringen jordbruk.

Fra fylkesvei 17 fører Fylkesvei 7314 til Sundøy og Kvalnes.

## Kvalnes bedehus
På Kvalnes lå bedehuset på Sundøya, Kvalnes Bedehus. Bedehuset ble i sin tid bygd ved hjelp av det såkalte «Bedehusgarnet». Dette garnet ble fisket med etter tur av de forskjellige fiskerne som fisket på Lofoten på begynnelsen av 1900-tallet og fangsten fra dette garnet gikk til inntekt for å bygge bedehuset.  Bedehuset ble i november 2013 solgt til en privatperson som fritidseiendom. 

## Kulturminner
*Gårdshaug, i tunområdet. 
*En liten vestlandsbåt funnet i  Heimstuåkeren. Den var ikke klinket, men bundet sammen. 
*Gravhaug, Murvikhaugen, fra bronsealder- jernalder, plassert helt på spissen av Kvalneset utgjør. 

## Referanser
Skulle det dukke opp flere lik, er det bare å ringe

***Skulle det dukke opp flere lik, er det bare å ringe***..... er en norsk krimkomedie fra 1970 regissert av Knut Bohwim. De ledende rollene spilles av Arve Opsahl og Aud Schønemann. Filmen er basert på den teateroppsetningen fra 1968 og med samme besetning som i filmen. Scenestykket var en oversettelse av Jack Popplewells britiske skuespill *Busybody*, fra 1964.

## Handling

I bygget der Lilly bor har det skjedd et mord, og det er Lilly som oppdager liket og ringer politiet. Ifølge Lilly er det sjefen for et firma i toppetasjen som er død, og hans navn er herr Marthinsen. Han er også eier av gården. Når konstabel Jeremias P. Grodahl, spilt av Helge Reiss, kommer inn har liket forsvunnet.

Konstabelen tror ikke noe spesielt på Lilly, og når Bakker kommer blir han irritert over å ha blitt dratt ut av «en febervarm seng» for å komme til et åsted hvor liket er forsvunnet.

Det er bare det at Bakker og Lilly er gamle kjente, og har visstnok vært ganske intime i «Rosekjeller'n» i gode gamle dager. Så når hun vil prate om gamle dager og Bakker om mordet som visstnok har skjedd, så blir det ikke lett.

Det er blitt funnet blod på stolen og herr Marthinsen kom aldri hjem den kvelden. Bakker må da til sin store skuffelse faktisk etterforske et mulig mord. Så det hele ender med at Bakker samler sammen hele personalet til herr Marthinsen på herr Marthinsens kontor for å finne en eventuell morder. Hvem har gjort det, er herr Marthinsen død eller er offeret ennå ikke nevnt?

## Om filmen
*Skulle det dukke opp flere lik* ble en av de mest sette norske filmene på kino i 1970.

Filmen ble første gang vist på NRK den 26. desember 1976 og har blitt sendt en rekke ganger etter det.

## Rolleliste
* Arve Opsahl som *overbetjent Henry Bakker*
* Aud Schønemann som *Lilly Hansen*
* Carsten Byhring som *Freddy Hansen*
* Helge Reiss som *Jeremias P. Grodahl*
* Sidsel Sellæg som *Frøken Selbye*
* Jorunn Kjellsby som *Vigdis Reiestad* 
* Arne Aas som *Robert Westerlie* 
* Thorleif Reiss som *Direktør Marthinsen* 
* Anne-Lise Tangstad som *Vera Marthinsen* 
* Sverre Wilberg som *Politibetjent*

## Teateroppsetninger
Den første norske teaterversjonen ble satt opp på Oslo Nye teater senhøsten 1968 og hadde samme rollebesetning som filmen. Stykket ble meget populært og ble satt opp over 150 ganger. Det gikk siste gang sommeren 1970. Stykkets store suksess var hovedårsaken til at det ble laget en filmversjon i 1970.

I 2004 satte de opp en ny forestilling i regi av Torfinn Nag og med Siw Anita Andersen, Johannes Joner og Gard Øyen i noen av de ledende rollene.

Stykket har blitt satt opp på flere norske teater, blant annet på Trøndelag teater i 1986.

## Referanser


## Eksterne lenker
*
Belgisk kjempe

**Belgisk Kjempe** er en av de største kaninrasene. Den har en del pels og trenger ofte litt hjelp med stell av pelsen, spesielt på sine eldre dager.
Rasen kommer fra Flandern i Belgia og har vært kjent siden 1825. Rasen ble avlet fram for å få høyt kjøttinnhold.
Rasen er godkjent på utstillinger i fargene viltgrå, mørkegrå, viltsvart, viltgul, viltblå, jerngrå, chinchilla, viltrød, svart, blå, hvit rødøyd/blåøyd. Viltgul belgisk kjempe er svært sjelden. Den er derfor verdt en del mer enn de andre og blir brukt mer til utstilling enn som mat.

Idealvekten er over 7&nbsp;kg, men det finnes flere over denne vekten. Noen blir så tunge som 12&nbsp;kg, men kaniner over 9&nbsp;kg regnes som veldig sjeldent. Denne rasen blir også lange, og har verdensrekorden for lengste kanin med 129&nbsp;cm.

Denne kaninen trenger mye mat for å ikke bli for tynn. Det er mange som har problemer med å ikke få foret opp denne rasen til idealvekten.

## Belgisk kjempe som kjæledyr
Belgisk kjempe er et populært kjæledyr for de som driver med kanin. De regnes som veldig rolige kaniner som er enkelt å temme, så de er derfor ettertraktet som kjæledyr. De går godt sammen med barn, men det er viktig at barna ikke bærer dem feil, for den tunge vekten til kaninen vil gjøre dette veldig ubehagelig for dem. Belgiske kjemper kan holdes både innendørs og ute, men må være inne det første leveåret. På grunn av størrelsen sin trenger de ganske stort bur og områder hvor de får oppholde seg.

## Referanser


## Eksterne lenker
*
Mandibel

**Mandibel** (latin: *mandibula*) betyr underkjeve slik vi finner den hos virveldyr, men uttrykket brukes også om kjevedelene hos andre dyregrupper, slik som leddyr, flerbørstemarker og kjeveormer.

## Virveldyr
Hos virveldyrene er mandiblen den nederste delen av kjeveapparatet. Kjevene har utviklet seg fra det fremste paret med gjellebuer hos deres kjeveløse forfedre. I motsetning til overkjeven som er fastvokst til kraniet hos firbente virveldyr, er underkjeven alltid løs. Hos bruskfisker dannes underkjeven av en bruksstruktur som ugjør Meckels brusk hos høyere virveldyr, mens hos andre grupper er disse dekket av hudbein, og hos pattedyr er bruskdelene i underkjeven en del av øreknoklene i mellomøret. Hos de alle fleste dyr består underkjeven av to distinkte høyre- og venstredel, men den er sammenvokst til en enkel, solid knokkel hos krokodiller, fugler, skilpadder, hvaler og høyere aper.

## Leddyr
Hos insekter, mangefotinger og krepsdyr er mandiblene kraftige, i sin opprinnelige form bitende munndeler, som sitter festet mellom overleppen (labrum) og de vanligvis spinklere underkjevene (maksiller).
De kan være sterkt omdannet, for eksempel hos stikkmygg. Noen ganger kan mandiblene være svært store, blant annet hos hannene hos noen hjortebiller, der de kan være lengre enn resten av kroppen. Hos rovlevende former er mandiblene gjerne slanke og sigdformede, hos plante- og altetere kortere, mer kraftige og knudrete (jekselaktige). 

Mandibelen har vanligvis flere tenner enten i spissen eller langs innerkanten. Insektene deles inn i to hovedgrupper etter som hvordan mandiblene er festet til hodekapselen. Hos de mest primitive insektene (børstehaler, Archaeognatha) har mandiblene bare én leddknute (condyl), men hos resten av insektene (Dicondylia) har de to leddknuter.

## Referanser
Ensjø

**Ensjø** er et bolig- og næringsstrøk i Bydel Gamle Oslo i Oslo. Området har siden begynnelsen av 2000-tallet gjennomgått en av de mest omfattende urbane transformasjonene i norsk historie, fra å være dominert av bilforretninger til å bli en moderne boligby. Ensjø regnes i dag som en sentral del av Hovinbyen.

## Befolkning
Per januar 2026 har Ensjø **13 752 innbyggere** . Den kraftige boligutbyggingen har gjort Ensjø til et av de mest folkerike strøkene i Oslo, og målt i antall innbyggere er det Oslos nest største strøk (delområde) . Området kjennetegnes av en relativt ung befolkning med en høy andel barnefamilier.

## Historie
Strøket har navnet sitt etter Ensjø gård. 

### Industri og teglverk
På 1800-tallet var Ensjø preget av teglverksindustri på grunn av de store leireforekomstene i grunnen. **Ensjø Teglverk** ble etablert i 1852 og leverte murstein til mye av den kraftige byutviklingen i Oslo på slutten av 1800-tallet. Driften ble avviklet rundt 1916.

### Fra «Bilbyen» til moderne boligby
Fra 1960-tallet ble Ensjø kjent som Oslos «bilby» med over 40 bilforretninger etablert langs Ensjøveien og Gladengveien. I 2004 vedtok Oslo bystyre en strategisk plan for å omdanne området til en levende bydel med inntil 7 000 nye boliger. Transformasjonen har inkludert store prosjekter som Ensjø Torg og utbyggingen langs Ensjøveien 29. 

## Arkitektur og miljø
Et sentralt grep i utviklingen har vært etableringen av en «blågrønn struktur» der parker og vannveier knytter nabolaget sammen.

* **Hovinbekken:** Bekken har blitt gjenåpnet og renner nå synlig gjennom parkanlegg og langs gater. Dette har gitt området en unik profil og vant Oslo bys arkitekturpris i 2023.
* **Tiedemannsparken:** Parken fungerer som strøkets sentrale grønne lunge, med den historiske fabrikkpipa fra den tidligere Tiedemanns Tobaksfabrik bevart som et landemerke.
* **NRKs flytting:** NRK har vedtatt å flytte sitt hovedkontor til Ensjøveien, noe som forventes å ytterligere styrke strøkets posisjon som et urbant sentrum i Hovinbyen.

## Samferdsel
Ensjø stasjon er et viktig knutepunkt for kollektivtrafikken og betjenes av T-banen i Oslo (linje 1, 2, 3 og 4). Området har også et omfattende nettverk av nye gang- og sykkelveier som gir rask tilgang til Oslo sentrum.

## Eksterne lenker
* Oslo kommune: Ensjøbyen
* Oslo kommune: Bydelsfakta Gamle Oslo
* Ensjø aktuell informasjon

## Referanser
Tenåring

En **tenåring** er en person i tenårene, altså i alder av 13–19 år. Tenårene er aldre der tallordet slutter på «-ten». Tenåringer kan også kalles ungdommer og, om de myndige, unge voksne.

## Etymologi
Ordet *tenåring* kommer gjennom svensk *tonåring*, fra engelsk *teenager*, som betyr det samme. Det svenske begrepet har røtter fra 1700-tallet. Det norske ordet kom i bruk parallelt med fremveksten av en egen ungdomskultur tidlig i etterkrigstiden.

## Referanser


## Eksterne lenker
*
Knokkelbiller

* *[[Trox]]*
* *[[Omorgus]]*
* *[[Polynoncus]]*

**Knokkelbiller** (Trogidae) er en familie av biller som hører til gruppen skarabider (Scarabaeoidea). De lever på kadavere og utgjør et sent ledd i nedbrytingsprosessen – både de voksne og larvene lever av tørre bein, fjær og hudrester. To arter er funnet i Norge.

## Utseende
Små til middelsstore (2,5 – 20&nbsp;mm), ovale til avlange biller, kroppen hvelvet og påfallende knudrete. På farge er de brune til grå/svarte. I naturen er hele oversiden ofte dekket av et lag av jord eller mudder, noe som gjør billene vanskelige å se. **Hodet** er kort og bredt, antennene 10-leddete med en tre-leddet kølle. **Brystskjoldet** (pronotum) er kort og bredt, med påfallende opphøyde lister eller knøler. **Dekkvingene** er ganske brede, med tydelige punktrekker og opphøyde lengdelister mellom dem. **Beina** er forholdsvis slanke (sammenlignet med andre skarabider), leggene (tibiae) uten pigger på utsiden, føttene fem-leddete. Larvene er hvite eller gule, C-formede liksom de fleste andre skarabider.

## Levevis
Knokkelbillene er noen av de siste nedbryterne som kommer til et kadaver. De lever av bein, fjær, hudrester, pels og andre tørre, tungt fordøyelige levninger. De har spesielle fordøyelsesenzymer som gjør dem i stand til å fordøye keratin (hornstoff). Larvene lever i loddrette sjakter under kadaveret. Mange arter er knyttet til reir eller bol av forskjellige slags pattedyr og fugler, der de trolig lever av avkastede hår, fjær og lignende. Billene flyr om natten og kan fanges i lysfeller, eller i feller med bein, fjær eller lignende som åte. Ellers ser man dem sjelden.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien knokkelbiller, Trogidae
***** Underfamilien Avitortorinae (utdødd)
****** Slekten *[[Avitortor]]* Ponomarenko, 1977 - fossil slekt
***** Underfamilien Prototroginae (utdødd)
****** Slekten *[[Prototrox]]* Nikolajev, 2000
***** Underfamilien Troginae
****** Slekten *[[Afromorgus]]* Scholtz, 1986 - 30 arter
****** Slekten *[[Madagatrox]]* Pittino, 2010 - én art fra Madagaskar
****** Slekten *[[Omorgus]]* Erichson, 1847  – 114 arter, mest i tørre områder på den sørlige halvkulen
****** Slekten *[[Phoberus (bille)|Phoberus]]* W.S. MacLeay, 1819
****** Slekten *[[Polynoncus]]* Burmeister, 1876  – 33 arter, bare i Sør-Amerika
****** Slekten *[[Trox]]* Fabricius, 1775 – 178 arter, Europa, Asia, Nord-Amerika og Afrika. To arter i Norge:
******* småknokkelbille *Trox scaber* (Linnaeus, 1767)
******* sandknokkelbille *Trox sabulosus* (Linnaeus, 1758)
****** Slekten *[[Xizangia]]* Zhang, 1988 - nå overført til familien hjortebiller (Lucanidae)

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

* Beskrivelse på engelsk og bilde: Generic Guide to New World Scarab Beetles.

## Eksterne lenker
*
Bitter

**Bitter** kan vise til:
* en type brennevin, bitterdram
* et tysk bilmerke, Bitter (bil)
* en smak, bitter (smak)
* en type øl, bitter (øl)
* en negativ følelse (sinnsstemning)
Seremoni

**Seremoni** betegner et sett med ritualer som brukes ved høytidelige anledninger.

En seremoni (jfr. lat. *caerimonia*, “respekt, ærbødighet (overfor gud, person eller ting); ritus”) er et sett av handlinger som blir utført på en måte som alle tilstedeværende deltakere er enige om eller kjenner til på forhånd. Formålet med seremonien er å danne ramme rundt en handling der en deltaker utfører denne for eksempel ved å deklamere et stykke tekst og derigjennom gi enkeltdeltakere en ny (eller fornyet) status. Resten av deltakerne er til stede for å kunne stadfeste at handlingen er utført.

Seremonier som er knyttet til livsløpet vårt – den nye statusen kan være en fødsel, å bli voksen, å starte et formelt samliv med et annet menneske, å bli gravlagt) – fins i alle kulturer og livssyn og forbindes gjerne under samlebetegnelsen overgangsriter. Andre typer seremonier kan være knyttet til konkurranser slik som den nye statusen det innebærer å bli utropt til vinner, eller de kan være knyttet til yrkeslivet slik som overgang til ny stilling, 30 år i firmaet, pensjonering, osv.

En seremoni antyder i prinsippet et *brudd* eller i like stor grad feiring av en *overgang* som er blitt institusjonalisert. Feiring av påske er et eksempel på *brudd* eller *overgang* i denne sammenheng. Pesach betyr «å gå over/forbi» og henviser til den bibelske beretningen om Moses s(2. Mosebok) om skal ha ført israelittene ut av fangenskapet i Egypt – jfr. den engelske betegnelsen *passover*.

Kristne seremonier som dåp er godt kjent i Norge. I andre tros- og livssynssamfunn har en også lignende seremonier.
Sharp 9

**Sharp 9** (**♯9**) er et norsk jazzorkester etablert 2004 i Oslo av gitarist Staffan William-Olsson. Bandet består av tre saksofoner (alt, tenor og baryton), to trompeter, en trombone og komp (bass, trommer og gitar). 
Orkesteret har gitt ut to album med musikk hovedsakelig komponert av William-Olsson: *no:network* (Real Records, 2004) og *Sudoku* (Real Records, 2007). Begge er blitt nominert til Spellemannprisen i klassen jazz.  Musikken er i hovedsak influert av bebop og west coast jazz samt latin og funk, med de tyngste referansene fra 50- og 60-tallets amerikanske jazzorkestre og arrangører som Marty Paich (Art Pepper + 11).  

## Medlemmer
Musikere som har vært medlemmer på konsert eller plate: 
* Trompet / flygelhorn: Marius Haltli, Roy Nikolaisen, Birgit Kjuus, Petter Kateraas og Justin Surdyn
* Trombone: Helge Sunde, senere  og Øyvind Brække og Kristoffer Kompen
* Saksofon: Frode Nymo, Kasper Skullerud Værnes (alt), Knut Riisnæs (tenor og fløyte), Nils Jansen (baryton), John Pål Inderberg (baryton) og Børge-Are Halvorsen (baryton)
* Gitar: Staffan William-Olsson
* Bass: Terje Gewelt 
* Trommer: Roger Johansen, Håkon Mjåset Johansen, Andreas Bye og Hermund Nygård
Dong Zhuo

**Dong Zhuo** (kinesisk: 董卓; pinyin: *Dǒng Zhuō*, født 139 i Lintao i Kina, død 22. mai 192) var en krigsherre i det sene Han-dynastiet og de tre rikers periode i det gamle Kina. 

## Liv og virke
### Bakgrunn
Dong Zhuo slo i sine unge år ned Qiang-opprøret i Bingzhou (并州). For dette ble han belønnet med 9000 ruller fineste silke, som han så delte med sine understilte.

Etterhvert steg han i gradene i den keiserlige hær. I 184 ble han beseiret av gule turban-opprørere, og ble degradert. Men da Han Sui i Liangzhou (凉州) trengte ham, ble han utnevnt til general og gitt i oppdrag å slå ned opprøret. I det avgjørende slaget stod han overfor Han Sui (som hadde sluttet seg til qiang'ene), som var ham tallmessig overlegen, men med krigslist klarte Dong Zhuos å narre Han Sui: Etter at Dong hadde avskåret Zhuo hans retrettvei, lot Dong sine menn demme opp en elv i nærheten. Etter at hans hær hadde krysset den tørrlagte elven, åpnet de demningene og kom seg unna.

Dong Zhuo ble deretter utnevnt til frontgeneral og til guvernør i provinsen Bingzhou, men ettersom han ikke ville forlate sine lojale soldater i Liangzhuo, takket han nei til begge stillingene.

### Makthaver
Han tok kontroll over Luoyang i 189 etter at hovedstaden endte i kaos etter keiser Ling sin død og et blodig sammenstøt mellom evnukkene og hoffembetsmennene. Dong Zhuo kvittet seg med den rettmessige arvingen til tronen og innsatte isteden den mye yngre broren, keiser Xian. 

Men Dong Zhuos tyranniske levemåte fikk mangen til å hate ham, og det ble til slutt opprettet en allianse med de forskjellige krigsherrene i landet i et forsøk på å fjerne Dong Zhuo fra makten. Dong Zhuo ble til slutt tvunget til å gå i eksil i Chang'an. En tid senere ble Dong Zhuo myrdet av sin adoptivsønn, Lu Bu, som var en sammensvergelse som innenriksminister Wang Yun stod bak. 

## Videospill-figur
### Dynasty Warriors
Dong Zhuo er også en spillbar figur i Dynasty Warriors-serien av Koei, hvor hans valgte våpen ser ut til å være en krysning av en sag og en kinesisk dao.

### Total War: Three kingdoms
Dong Zhou er også en spillbar figur i Total War: Three Kingdoms, hvor hans valgte våpen er en kinesisk dao

## Se også
*Han-dynastiet
**[[Beretningen om de tre kongedømmer]]*

## Litteratur
* Rafe de Crespigny: *A biographical dictionary of Later Han to the Three Kingdoms (23–220 AD)*. Brill. 2007, p. 883. ISBN 978-90-04-15605-0.
Tablå

**Tablå** (av fransk: *tableau*, tavle) kan bety:
* et uttrykk fra skuespill og revy, som henviser til en virkningsfullt oppstilt gruppe av skuespillere. Det kan eksempelvis være et ektepar bak et vindu som krangler, og benyttes som en underavdeling i et skuespill.
* malerisk fremstilling av hendelse som nevnt ovenfor.
* Den nederlandske maleren Piet Mondrian laget en serie med nonfigurative bilder som han bare kalte for *«Tableaux no.--»*(fransk for tablå). Disse besto for det meste av svart rutenett på hvit bunn, med en eller flere ruter i enten rød, blå eller gul farge.
* «tableau vivant» – oppstilling av ubevegelige personer som skal fremstille et maleri.
* Tablå! - Utrop = «For en overraskelse!»
* Kan også være et annet ord for panel, styrekontroll etc. til for eksempel en kran. Betegnelsen benyttes mest i industrien.
Arktisk rein

**Arktisk rein** (*Rangifer tarandus eogroenlandicus*) eller **arktisk karibu** er en nå utdødd (†) underart av arten rein som var utbredt nordøst på Grønland (70°-78°N). Den døde trolig ut omkring år 1900, men ble først beskrevet av *Magnus Degerbol* i 1957. Noen forskere har hevdet at arktisk rein trolig var en lokal varietet av peary karibu (*Rangifer tarandus pearyi*).

## Eksterne lenker
*
Mick Thomson

**Mick Thomson** (født 3. november 1973) er lead-gitarist i metalbandet Slipknot. 

Han bruker en modernisert hockeymaske på offentlige bilder, film og på scenen. Han bruker Jackson-gitarer og Rivera-forsterkere. Thomson er nummer 07 i bandet og har tatovert også «seven» på armen. På Signatur-gitarene hans står det «seven» fordelt på de 5 første båndene.

## Referanser


## Eksterne lenker
* 
* 
* 
* Official Site 
* Slipknot Fan Site
The Siren Clouds

**The Siren Clouds** var et sporadisk soloprosjekt/band som ble startet opp av Denis Decay (Denis Kamphaug) i London i 1985. I originalbesetningen var Denis Decay (låtskriver/gitar, vokal og bass), Paul Newman (keyboards), Leigh Heggarty (gitar) (ble senere studiomusiker og medlem av The Price, Chicago Blues Band og Ruts D.C.), samt samarbeidspartner med forfatteren John King,) og Alan Kennedy (trommer).

Da denne utgaven av The Siren Clouds ble oppløst, flyttet Decay hele bandprosjektet til Kongsvinger i Norge. Her fikk han med seg Even Finsrud (slagverk), Morten Andreassen (bass), Jan Larsen (gitar) og Christer Westlund (gitar). Bandet spilte inn låtene «Tally-Ho» og «Sundown Soon», senere utgitt på samlealbumet *Huset – 13 år på nåde* (1995). Til den samme utgivelsen spilte Larsen og Decay også inn låta «Bells».

I 1991 skiftet bandet besetning nok en gang. Den nye utgaven av bandet bestod av Denis Decay (gitar, vokal), Are Hofstad (saksofon), Jon Grimsby (trommer), Kyrre Sætran (bass), Frederik Sager (gitar), Lars Ovlien (munnspill), Michael Cohen (perkusjon) og Svein Solberg (keyboard/produsent). Denne besetningen ga i 1992 ut albumet *[[Splash for Venus]]* på A Rose for Emily Records.

I 2002 bestod bandet av Denis Decay (vokal, gitar), Even Finsrud (trommer), Kjetil Foseid (gitar) og Joachim Andersen (bass). Bandet var i studio og spilte inn fire låter. To av dem, «Interior Landscapes» og «Shockwave», havnet senere på samleplaten *Dansbare takras og andre lekkerbiskener* (A Rose for Emily, 2006). Sistnevnte låt ble da utgitt under bandnavnet Hütte Tü.

## Diskografi
* «Shockwave», spor på samlealbum, 2006 (under navnet Hütte Tü)
* «Interior Landscapes», spor på samlealbum, 2006
* «Tally-Ho», spor på samlealbum, 1995
* «Sundown Soon», spor på samlealbum, 1995
* *[[Splash for Venus]]*, album, 1992
Arie

**En arie** er et *nummer* som utføres av én sanger i en opera eller et oratorium. Før en stor arie er der ofte et resitativ. Mindre pompøs og relativt kortere solosang i opera kalles noen ganger for en arietta.

Ordet er italiensk og har samme opphav som det engelske air (f.eks. Londonderry Air), altså en melodi. Uttrykket oppsto på 1300-tallet og betegnet da en måte å synge på. Siden etablerte det seg en fast form (ABA) hvor første del var den som presenterte motivet, andre del utviklet det og siste del ga sangeren mulighet til å improvisere over første del. Den siste delen ble ikke skrevet av komponisten, han brukte uttrykket Da Capo (fra begynnelsen) og overlot resten til solisten. Av den grunn kalles slike arier for Da Capo-arier.

Arier var svært vanlig i barokkmusikk. Bach har en rekke slike arier i sin musikk. Kantaten *Jauchzet Gott in allen Landen* (BWV 51) (1730) starter med en arie for sopran og trompetsolist. Fra Händels Messias er nok bassarien *The Trumpet Shall Sound* den mest kjente.

## Eksterne lenker
* The Aria Database